|  |  |
| --- | --- |
| Puudutatud isikud ja asutused vastavalt nimekirjale | 10.02.2025 nr 5-1/1/2025-8 |

**Ääsmäe küla Õismäe ja Mõisa tee 23 katastriüksuste ja lähiala detailplaneeringu vastuvõtmisest ja avalikustamisest teavitamine**

Saue Vallavalitsuse 29. jaanuari 2025. aasta korraldusega nr 71 võeti vastu ja suunati avalikustamisele Ääsmäe külas Õismäe ja Mõisa tee 23, katastriüksuste ja lähiala detailplaneeringu.

Detailplaneeringu maa-ala asub Ääsmäe külas, ca 3,2 ha suurusel reformimata riigimaal. Maa-ala asub tiheasustusalal. Ala jaotab kaheks planeeringuala läbiv Ääsmäe mõisa tee. Planeeritud  
ala piirneb varem välja ehitatud infrastruktuuriga küla keskusega. Lähiümbrusesse jäävad  
osaliselt hoonestamata maatulundusmaad, Ääsmäe mõisahoone ning äri- ja tootmismaad.  
Tegemist on hoonestamata maa-alaga.

Detailplaneeringu eesmärk on muuta Mõisa tee 23 ja Õismäe katastriüksuse  
maasihtotstarve sotsiaalmaaks. Mõisa tee 23 katastriüksusele on kavandatud üldkasutatava maa krunt, suurusega 28 363 m², kuhu on planeeritud mänguväljak, multifunktsionaalne spordiväljak, tenniseväljakud, puhke/piknikuala, parkla, kergliiklustee, teerajad, kirsipuud jm kõrghaljastus. Krundile on lubatud rajada kuni viis abiehitist (kõrgusega kuni 5 m), kavandatavate rajatiste lähedusse (nt tenniseväljaku kõrvale abihoone, pargi lähedusse lehtla, multifunktsionaalne spordiväljak, autoparkla jms). Õismäe katastriüksusest on eraldatud õunapuuaia ala 3400 m², millele on planeeritud ehitusõiguseta üldkasutatava maa krunt. Ülejäänud maaüksuse ala on jäetud planeeringualast välja.

Saue valla üldplaneeringu kohaselt asub planeeringuala tiheasustusalal. Õismäe katastriüksusele ei ole määratud üldplaneeringus maakasutuse juhtotstarvet. Mõisa tee 23  
maaüksusele on määratud maakasutuse juhtotstarbeks haljasala- ja parkmetsamaa ning  
osaliselt tootmismaa.

Detailplaneeringu avalikustamine toimub **12. märts kuni 25. märts 2025** (kaasa arvatud). Materjaliga on võimalik tutvuda tööaegadel Saue vallamaja ruumides aadressil Kütise tn 8, Saue linn. Avaliku väljapaneku kestel on võimalik detailplaneeringu materjalidega tutvuda ka elektrooniliselt valla veebilehel <https://sauevald.kovtp.ee/avalikud-valjapanekud-ja-arutelud>.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Saue Vallavalitsuse korraldus nr 72
2. Ääsmäe küla Õismäe ja Mõisa tee 23 katastriüksuse ja lähiala detailplaneeringu situatsiooniplaan
3. Saue Vallavalitsuse 05.04.2016. aasta korraldus nr 256 „Ääsmäe küla Karja tee, Karjavahe tee Kaseurva tee, Birkenhfi 1 ja Voore tee L4 kinnistute vahelise maa-ala ja lähiala detailplaneeringu algatamine ning keskkonnamõju strateegilise hindamise mittealgatamine

Aive Mikk

+372 5270 869 aive.mikk@sauevald.ee